CELEX: C2007/315/22
Language: ro
Date: 2007-12-22 00:00:00
Title: Cauza C-173/06: Hotărârea Curții (Camera a treia) din 18 octombrie 2007 (cerere de pronunțare a unei hotărâri preliminare formulată de Commissione tributaria regionale di Genova — Italia) — Agrover srl/Agenzia Dogane Circoscrizione Doganale di Genova (Codul Vamal Comunitar — Perfecționare activă — Acord de asociere — Export anticipat de orez către o țară terță cu care a fost încheiat un acord vamal preferențial — Articolul 216 din Codul Vamal — Recuperare ulterioară a drepturilor de import — Articolul 220 alineatul (2) litera (b) din Codul Vamal)

22.12.2007   
            
            
               RO
            
            
               Jurnalul Oficial al Uniunii Europene
            
            
               C 315/14
            
         Hotărârea Curții (Camera a treia) din 18 octombrie 2007 (cerere de pronunțare a unei hotărâri preliminare formulată de Commissione tributaria regionale di Genova — Italia) — Agrover srl/Agenzia Dogane Circoscrizione Doganale di Genova
   (Cauza C-173/06) (1)
   
   (Codul Vamal Comunitar - Perfecționare activă - Acord de asociere - Export anticipat de orez către o țară terță cu care a fost încheiat un acord vamal preferențial - Articolul 216 din Codul Vamal - Recuperare ulterioară a drepturilor de import - Articolul 220 alineatul (2) litera (b) din Codul Vamal)
   (2007/C 315/22)
   Limba de procedură: italiana
   Instanța de trimitere
   Commissione tributaria regionale di Genova
   Părțile din acțiunea principală
   
      Reclamantă: Agrover srl
   
      Pârâtă: Agenzia Dogane Circoscrizione Doganale di Genova
   Obiectul
   Cerere de pronunțare a unei hotărâri preliminare — Commissione tributaria regionale di Genova — Interpretarea articolelor 216 și 220 din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (JO L 302, p. 1) — Orez exportat în regim de perfecționare activă către o țară terță cu care a fost încheiat un acord vamal preferențial — Aplicarea drepturilor vamale de import la data importului produsului compensator provenind dintr-o țară cu care nu a fost încheiat un acord vamal preferențial
   Dispozitivul
   
               1)
            
            
               Articolul 216 din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar, astfel cum a fost modificat prin Regulamentul (CE) nr. 2700/2000 al Parlamentului European și al Consiliului din 16 noiembrie 2000, se aplică operațiunilor de perfecționare activă prevăzute de articolul 115 alineatul (1) litera (b) din acest regulament, în cadrul cărora produsele compensatoare au fost exportate în afara Comunității Europene anterior importului mărfurilor de import.
            
         
               2)
            
            
               În cazul în care, cu ocazia încheierii unei operațiuni de perfecționare activă (sistem cu suspendare) cu compensare prin echivalent și export anticipat, autoritățile competente nu s-au opus, în temeiul articolului 216 din Regulamentul nr. 2913/92, astfel cum a fost modificat prin Regulamentul nr. 2700/2000, scutirii de la plata drepturilor de import ale mărfii originare dintr-o țară terță, acestea trebuie să renunțe la înscrierea ulterioară în evidența contabilă a acestor drepturi de import, în temeiul articolului 220 alineatul (2) litera (b) din regulamentul respectiv, dacă sunt întrunite trei condiții cumulative. Mai întâi, trebuie ca aceste drepturi să nu fi fost percepute ca urmare a unei erori a autorităților competente, apoi, ca această eroare să fie de asemenea natură încât nu putea fi detectată în condiții rezonabile de un debitor de bună-credință și, în sfârșit, ca acesta din urmă să fi respectat toate dispozițiile în vigoare în ceea ce privește declarația sa vamală. Este de competența instanței de trimitere de a aprecia dacă aceasta este situația în acțiunea principală, în funcție de toate elementele concrete ale litigiului cu care este sesizată și, în special, de probele administrate în acest scop de către reclamanta din acțiunea principală.
            
         
      (1)  JO C 143, 17.6.2006.